ועדת הכספים, כנסת 20, פרוטוקול מספר 444, 2016-08-08 11:30

משה גפני: צו מס הכנסה (זיכויים לתושבי האזור), התשע"ו-2016.

<אורי שיינין: מה שמונח בפניכם זה בעצם יישום החלטת ממשלה 1236.

<אורי שיינין: המטריה שלה זה חיזוק שיתוף הפעולה הכלכלי עם הרשות הפלסטינית באמצעות תעסוקת עובדים פלסטינים.

<אורי שיינין: הרשות הפלסטינית מתמודדת עם משבר גרעוני רציף.

<אורי שיינין: הגרעון אצלם הוא לא כמו אצלנו, אין אג"ח שמממן אותו.

<אורי שיינין: המשמעות היא שלא משלמים שכר, שלא משלמים תשלום לספקים.

עודד פורר: או חשמל.

<אורי שיינין: > או חשמל, שזו בעיה אחרת שגם בה אנחנו מטפלים.

<אורי שיינין: זה עולם אחד.

<אורי שיינין: עולם שני זה שהשכר של עובדים פלסטינים שמועסקים בישראל הוא פי 3 מהשכר הממוצע ברשות הפלסטינית.

<אורי שיינין: בישראל הוא סדר גודל של 5000 - -

משה גפני: איך הגענו עכשיו לרשות הפלסטינית?

<אורי שיינין: אם עובד פלסטיני מועסק בתוך שטחי הקו הירוק, 75% מהמס עובר לרשות הפלסטינית, אם הוא מועסק מעבר לקו הירוק על ידי ישראלים, 100% מהמיסוי עובר לרשות הפלסטינית.

משה גפני: למה רשות המסים לא מסבירה את זה?

<אורי שיינין: המיסוי של עובד פלסטיני שמועסק ברשות הוא מיסוי שדומה למיסוי שמונח פה לאישור הוועדה.

<אורי שיינין: מה שקורה זה שעובד פלסטיני שמועסק בישראל נהנה מהטבת מיסוי ביחס לעובד פלסטיני שמועסק ברשות הפלסטינית, כשאנחנו מדברים על עובדים שבעיני הרשות הפלסטינית, בלי להיכנס כרגע לאיך זה נראה בישראל, מרוויחים שכר של פי 3.

עודד פורר: השכר של עובד פלסטיני ברשות הוא 1500 שקל.

משה גפני: וכמה בסין?

משה גפני: אני ועדת הכספים של מדינת ישראל.

<אורי שיינין: השכר של עובד פלסטיני שמועסק בישראל הוא 5000 שקל.

עודד פורר: כשאתה מדבר על 5000 שקל, אתה מתכוון לכך שהוא מועסק, למשל, באזור התעשייה ברקן.

<אורי שיינין: כן.

<אורי שיינין: אין הבדל משמעותי בין השכר שלהם בברקן לשכר שלהם בתוך הקו הירוק.

<אורי שיינין: ההמלצות של ארגון הבנק העולמי, קרן המטבע וארגונים נוספים לרשות הפלסטינית הן להשוות את המיסוי של עובד פלסטיני בשני המקומות.

<אורי שיינין: הוא מציע מנגנון מסובך יותר, כמעט בלתי ניתן ליישום.

<אורי שיינין: אנחנו עושים את זה במנגנון הקיים על-מנת לפשט את העניינים.

<אורי שיינין: הוא מציע את זה משני נימוקים: אחד, נימוק פיסקלי, ושניים, נימוק של השכלה.

אחמד טיבי: מה השכר הממוצע של עובד אריתראי באריתריאה?

<קריאה: עובד אריתראי שעובד בישראל לא מקבל את נקודות הזיכוי.

עודד פורר: לאן הולך המיסוי של אותו עובד?

אחמד טיבי: חשוב.

אחמד טיבי: אולי נמצא מנגנון אחר.

עודד פורר: עובד אריתראי משלם מס בישראל?

עודד פורר: לאן הולך המס?

<אורי שיינין: נשאר בישראל.

משה גפני: הבסיס היה שהוא משתכר בארץ פי 3.

אחמד טיבי: 1500 שקל מה-5000 הולכים שוחד לקבלן, או לזה שמסדר את אישור הכניסה לישראל.

אחמד טיבי: כולם מקבלים את אותו דבר.

עודד פורר: המס שמשלם עובד פלסטיני שעובד בתוך תחומי הקו הירוק, למשל בתל אביב, שונה מהמס שמשלם עובד פלסטיני שעובד בברקן?

<אורי שיינין: המס הוא אותו מס, השאלה לאן הוא הולך.

עודד פורר: איך החלוקה?

<אורי שיינין: עובדים פלסטינים שעובדים בתוך השטח הירוק, למשל בתל אביב, 75% מהמס שלהם עובר לרשות, 25% מהמס שלהם נשאר בישראל.

<אורי שיינין: 100% מהמס של עובד פלסטיני שעובד בברקן עובר לרשות.

<אורי שיינין: מה שקורה בכל העולם זה שיש תשואה להשכלה.

<אורי שיינין: גם ברשות יש תשואה להשכלה.

<אורי שיינין: מהנדס מרוויח שכר ממוצע של 4500 שקל.

אחמד טיבי: הסכם גרוע.

עודד פורר: אין שוני במיסוי שמשלמים על עובד בברקן לעומת עובד בתל-אביב?

<אורי שיינין: לא.

עודד פורר: מה בא הצו הזה לתקן?

<אורי שיינין: מורה ברשות מרוויח סדר גודל של 2500 שקל, כאשר השכר הממוצע שם הוא 1500 שקל.

<אורי שיינין: אנחנו רואים את אותה תשואה להשכלה.

<אורי שיינין: לעובד הפלסטיני שמתלבט אם לסחוב בלוקים בישראל או להיות מהנדס ברשות, עדיף לסחוב בלוקים בישראל, הוא יקבל שכר יותר גבוה.

עודד פורר: אלא אם כן הוא יהיה מהנדס בישראל.

עודד פורר: באזור תעשייה ברקן יש מנהלי עבודה פלסטינים, הם מרוויחים מעבר לשכר מינימום.

<אורי שיינין: נכון, מיעוטם.

אחמד טיבי: מה נקודת הזיכוי של מי שעובד בהתנחלויות?

<אורי שיינין: המיסוי הוא אותו מיסוי, השאלה לאן הכסף הולך.

<אורי שיינין: נקודת הזיכוי היא 2 ורבע כיום.

<אורי שיינין: לפי ההצעה, נקודה ורבע בעתיד, נקודה באופן זמני ב-2017,2018.

<אורי שיינין: מה שהצו הזה מציע זו תוספת הכנסות מבחינת הרשות הפלסטינית בסדר גודל של 170 מיליון שקל, מבחינת מדינת ישראל - -

עודד פורר: אתם מעלים את המיסים על העובדים הפלסטינים.

<אורי שיינין: כן.

אחמד טיבי: אפשר לעזור לרשות להעביר את כל החובות של העובדים הפלסטינים, ויש תביעות של הרשות הפלסטינית כלפי ישראל במיליארדי שקלים.

אחמד טיבי: אפשר משם להעביר כסף לרשות.

אחמד טיבי: אתם מכירים את התביעות של הרשות הפלסטינית.

אחמד טיבי: "קו לעובד" העלה את זה מספר פעמים.

אחמד טיבי: פה אני שומע לראשונה משהו ביזארי, תמוה - רוצים למסות יותר את העובדים הפלסטינים בישראל כדי להעביר 170 מיליון שקל לרשות.

אחמד טיבי: אני מוקסם מהרצון להשוות בין הכנסת הפועל הפלסטיני כאן לפועל הפלסטיני בגדה, בשטחים הכבושים.

אחמד טיבי: זה מקבל 4000, 5000 שקל, ההוא מקבל 1500 שקל, אז משווים.

אחמד טיבי: איך משווים?

אחמד טיבי: מקצצים פה, כדי שיהיה שווה לנמוך.

אחמד טיבי: זאת בקשה מאוד תמוהה.

אחמד טיבי: אני רופא.

אחמד טיבי: יש בתי חולים ברשות הפלסטינית שרמת הרפואה בהם לא טובה.

אחמד טיבי: בישראל רמת הרפואה טובה יותר.

אחמד טיבי: אפשר שחולה פלסטיני שמקבל טיפול בבית חולים ישראלי, במקום לתת לו שני שקי אינפוזיה, יתנו לו אחד כדי להשוות.

אחמד טיבי: עיקרון השוויון חשוב.

אחמד טיבי: אי אפשר שזה שבשטחים יקבל טיפול פחות טוב מזה שנמצא בישראל.

אחמד טיבי: אני מתנגד בתוקף לבקשה שלכם.

אחמד טיבי: אני מבקש ממך, אדוני, לא להצביע עליה, להחזיר אותה לאוצר כדי להמשיך לבדוק.

אחמד טיבי: אני רוצה לבדוק עם מי שצריך מאיפה זה בא.

משה גפני: רק תגיד לי אחרי זה מאיפה זה בא.

אחמד טיבי: אני אגיד לך.

אחמד טיבי: אני מבקש לא לאשר את מיסוי היתר על הפועלים הפלסטינים שעובדים בישראל.

אחמד טיבי: מדובר בעובדים שיוצאים ב-3 בבוקר - לרובם יש אישורי כניסה וכרטיסים מגנטיים, לחלקם לא - כדי להגיע לעבודה ב-07:00.

אחמד טיבי: הם עובדים 20 שעות ביממה כדי לקבל משכורת של 8 שעות, 10 שעות.

אחמד טיבי: זו משכורת עלובה.

אחמד טיבי: מהמשכורת העלובה שמקבלים הפועלים הפלסטינים אתם רוצים למסות יותר, אתם רוצים להוריד נקודת זיכוי כדי לשלוח עוד 170 מיליון שקל לרשות.

אחמד טיבי: יש לכם מיליארדים בקופה שהפלסטינים תובעים מקרן הפנסיות, מכספי הפנסיות.

אחמד טיבי: משם תעבירו.

אחמד טיבי: את עיקרון השוויון הזה תשאירו בצד.

עודד פורר: קצת חורה לי שהדאגה פה היא לרשות הפלסטינית.

עודד פורר: זאת דאגה לא ברורה.

עודד פורר: יש כ-85 אלף בעלי היתרי עבודה בישראל.

<אורי שיינין: 70 אלף.

עודד פורר: מתוך אותם 70 אלף, לפחות לפי הנתונים שאני יודע ובדקתי, אולי אחד היה מעורב באחת מפעולות הטרור שהיו בשנה האחרונה, מה שמצביע שבאמת האנשים האלה באים להוציא את לחמם.

עודד פורר: אתם באים פה כדי לקחת מהם יותר מיסים.

עודד פורר: אותם מיסים לא יממנו פעולות שהן חיוביות.

עודד פורר: מה עושה הרשות הפלסטינית עם הכספים האלה?

עודד פורר: היא משלמת כסף לאלה שיושבים בבתי הסוהר בגין עבירות ביטחוניות, תלוי איזה פשע הם ביצעו.

עודד פורר: אם הם זרקו אבנים, זה מעט, אם הם פצעו, זה קצת יותר.

עודד פורר: אם הם ממש רצחו, משלמים להם יותר מכספי אותו משלם מיסים.

עודד פורר: הרשות חייבת לנו כסף עבור חברת החשמל.

עודד פורר: זה לא מטופל דרך העניין הזה.

עודד פורר: אם המפעל לפלסטיקה בברקן רוצה למכור את מרכולתו בחברון, הוא צפוי, לפי החקיקה של הרשות הפלסטינית שאליה אמורים להגיע הכספים האלה, לעונשים כבדים.

עודד פורר: אני לא יודע אם זה 5 שנים, 14 שנים.

עודד פורר: זה מנוגד לאמנת פריז.

עודד פורר: אותו מפעל מקביל בחברון מוכר את מרכולתו כאזור סחר חופשי בישראל ללא מכס.

עודד פורר: איתו אנחנו מתחרים.

עודד פורר: אם אנחנו נצמדים לאמנת פריז, זה צריך להיות כמכלול.

עודד פורר: אני רוצה להבין מאיפה הגיעה ההצעה הזאת, ממה היא נובעת.

<עלא ח'טיב: הופתענו אתמול מההצעה.

<עלא ח'טיב: תתארו מצב בו לוקחים מהרופאים בישראל נקודת זיכוי בשביל להוסיף מיטות בבתי חולים.

<עלא ח'טיב: זה המצב.

<עלא ח'טיב: לוקחים מהעובדים, מהשכבה הכי חלשה, נקודת זיכוי בשווי של 216 שקל לחודש.

<עלא ח'טיב: אומרים שבכסף הזה ישפרו את התנאים שלהם בעבודה בישראל.

<עלא ח'טיב: זאת הנוסחה.

<עלא ח'טיב: זה הזוי לגמרי.

<עלא ח'טיב: אין לנו מנדט להסכים לדבר הזה של לקחת מהעובד הפלסטיני בשביל להעביר לרשות הפלסטינית.

<עלא ח'טיב: אני לא יודע מי בנה את זה, עם מי סיכמו דברים.

סתיו שפיר: אני מאוד סקרנית להבין מאיפה הגיעה הבקשה המאוד תמוהה הזאת.

מיקי לוי: מישהו אמר לי שמהרשות הפלסטינית.

סתיו שפיר: מעניין לדעת.

סתיו שפיר: בסעיף 5 כתוב שכלכלני הבנק העולמי המליצו ליצור מערכת של גביית היטלים להתקנת השכר הנטו של העובדים הפלסטינים.

משה גפני: זה הוסבר קודם.

סתיו שפיר: צריך לראות מה הגיע מהבנק העולמי.

עודד פורר: הבנק העולמי לא מגיש הצעות חקיקה.

מיקי לוי: אני מניח ששר האוצר רוצה יותר פועלי בניין בגלל משבר הדיור.

מיקי לוי: איפה האיזונים פה?

<עודד רון: בשנת 2007 קבע השופט ריבלין שהחלתן של שתי מערכות דין שונות על עובדים בצוותא תוביל בהכרח לאפליה אסורה.

<עודד רון: הדבר הזה כבר נקבע, הוא ברור מאוד.

<עודד רון: באמנת רומא נקבע שיש לספק לעובד הגנה יתירה, נקבע שעובד שמגיע ממדינה בה תנאי העסקה פחותים לא יקופח.

<עודד רון: אלו שתי נקודות חשובות שחשוב להעלות פה.

מיקי לוי: בעניין הזה אנחנו דואגים לכך שאלה שמגיעים לעבוד אצלנו ירוויחו פי 3 מאלה שגרים שם.

<עודד רון: הצו הזה נוגד את הערכים הדמוקרטיים של מדינת ישראל, נוגד אמנות שמדינת ישראל חתומה עליהן וגם את ערכיה היהודיים של מדינת ישראל.

<אורי אלדר: בסעיף 5 כתוב שזה בא כדי להפחית מהכדאיות של עבודה בבניה בישראל.

<אורי אלדר: להביא פועלים מסין או מרומניה זה יותר זול מאשר שהפועלים יגיעו מהשטחים?

מיקי לוי: אין כאן בכלל שאלה כלכלית.

מיקי לוי: אני מסתכל על מדינית-ביטחונית.

<אורי אלדר: חבר הכנסת לוי, תתייחס לשאלה הכלכלית, זה גם חלק מהעניין.

<אורי אלדר: נוסף להתעמרות בעובדים ובניסיון לתת כסף לרשות על הגב של העובדים האלה שעובדים בישראל, יש גם את העניין של חוסר כדאיות כלכלית.

<אורי אלדר: אנחנו רוצים להקטין את מספר העובדים?

<אורי אלדר: אנחנו רוצים להגדיל אותם.

משה גפני: יש פה שאלה מוסרית מהמדרגה הראשונה.

משה גפני: השאלה המוסרית היא כאשר אנחנו עומדים מול הרשות הפלסטינית לעומת העובדים הפלסטינים.

משה גפני: אם מדינת ישראל הייתה מדינת הלכה, לא היה דיון כזה כיוון שהיו דואגים קודם לעובדים.

משה גפני: "ואהבתם את הגר כי גרים הייתם בארץ מצרים".

משה גפני: מדינה ריבונית הייתה צריכה לדאוג קודם לעובדים.

משה גפני: המדינה היא לא מדינת הלכה.

משה גפני: בשם ועדת הכספים אני מבקש למנות את חבר הכנסת אחמד טיבי על-מנת לברר מהיכן הגיע התהליך הזה.

משה גפני: אני אבדוק באוצר, אני אדבר איתם, אני אשמע איפה התחיל הסיפור הזה.

משה גפני: אני מבקש מחבר הכנסת טיבי לתת לנו מידע על-מנת לדעת מהיכן זה הגיע.

מיקי לוי: אנחנו רוצים לדעת האם זה הגיע מהאוצר הפלסטיני.

מיקי לוי: האוצר הפלסטיני לא יכול לעשות צעד פיסקלי באמצעותנו.

סתיו שפיר: אני מבקשת לקבל את חוות הדעת של הבנק העולמי.

משה גפני: זה פחות חשוב לי.

אחמד טיבי: אני רוצה שהסכום שיועבר לרשות יהיה מקרן הפנסיות, לא מהפועלים.

<אורי שיינין: אני לא חושב שהרשות תבוא ותגיד שהיא רוצה לעשות את הצעד הפיסקלי הזה, כי זאת האחריות של מדינת ישראל.

<אורי שיינין: אנחנו עומדים פה בפני צעד שהומלץ על ידי כל הארגונים הבינלאומיים.

<אורי שיינין: כל הארגונים, כולל הקוורטט, שמטפלים בנושא הזה, מודעים אליו.

סתיו שפיר: הרציונל הוא להפחית את כדאיות העבודה בבניין?

<אורי שיינין: הרציונל הוא הפוך.

אחמד טיבי: האם הקוורטט המליץ לקבל את ההחלטה הזאת?

<אורי שיינין: אני לא מכיר את ההמלצה של הקוורטט, אני יודע שזה תואם איתם.

<אורי שיינין: אני לא מכיר התנגדויות שלהם.

משה גפני: ביקשה חברת הכנסת סתיו שפיר את הדוח מהבנק העולמי.

משה גפני: אני מבקש שתעביר לנו את מה שביקשה חברת הכנסת סתיו שפיר.

משה גפני: כנראה שגם האחרים רוצים את זה.

משה גפני: חבר הכנסת אחמד טיבי, אני מבקש שתברר את המידע הזה, הוא חשוב לי.

משה גפני: אני מבקש, אורי, שתעביר נייר מפורט על כל הנושא הזה.

משה גפני: אני מבקש את הדוח של הבנק העולמי, מה שכולנו מבקשים.

משה גפני: אנחנו נקיים על העניין הזה דיון נוסף.

משה גפני: תודה רבה.